Met 'n knippie sout : Pitkos vir die fynproewer: February 2010
Met die Vancouver 2010 Winter Olimpiese Spele wat hierdie naweek in Kanada afgeskop het, waag ek dit om 'n kort video van ons manewales op Valentynsdag by die ysskaatsbaan hier in die Hills vir julle op te laai.
Deur Heinrich Ferreira op Monday, February 15, 2010 2 boodskappe (Los 'n boodskap deur hier te kliek) Skakels na hierdie artikel
Dalk weet almal dit nie, maar op 26 Januarie vier Aussies mos nasionale braai dag (Australia Day). Daar is selfs winkels wat meer advertensies oor BBQ/braaiers uitsaai so 'n rukkie voor die tyd. Dit is die dag wat Aussies alles wat hulle trots maak op hul land vier. Op hierdie dag word daar ook oral oor die land burgerskap inhuldiging seremonies gehou. Die afgelope paar jaar het ons gewoonlik koers gekies na een van die strande in die omgewing en dan 'n BREKKIE langs die see gehou en die son en die see geniet. Wel, hierdie jaar het ons besluit om bietjie te gaan ondersoek instel wat hierdie land se mense in die stad aanvang. Soos 'n klein peloton het ons toe opgeruk en die trein stad toe gevat. Gestewel en gespoor met sonbrandolie, baie bottels water en "sweeties" of "lollies" (soos hulle dit hier noem) is ons toe met die trein via die nuwe Chatswood lyn tot by Milsons Point. Ons het toe te voet deur Kirribilli gestap en van die noordekant af oor die Sydney hawebrug gestap om die tamaai veerbootresies onderdeur die brug gade te slaan.
Die stad se mense was in volle sterkte daar. Oral het mense met TUCKERBOXES of piekniek mandjies en rugsakke op die grasperke uitgespan. Ons het natuurlik oor die reling van die brug geleun en fotos van die spulletjie geneem.
Die pienk kombi aan die linkerkant is natuurlik die roomyskarretjie.
Sommige mense het dit egter verkies om die gebeurtenis vanaf 'n boot te geniet soos hierdie boot met die Suid Afrikaanse vlag daarop. Die brug is sowat 'n kilometer lank. Hier onder stap ons die brug, wat vir jou soos 'n pelgrimstog kan voel om die rede dat dit so lank vat. Ek is seker dit is 'n gesig wat baie Sydney-aners elke dag begroet - gelukkig werk ek buite die middestad, so elke besoek voel soos 'n uitstappie.
Hier onder kan julle 'n paar van die groot veerbote sien wat hierdie jaar aan die kragmeting deelgeneem het (weet nou net nie hoe regverdig die kanse was nie), want daar was Ferries van elke "shape and size".
Die Port Jackson Hawe is omskep in 'n skuim massa soos die manne dit uitgespook het vir die wenpaal - die Hawebrug. Ek is seker daar was nie 'n beskikbare boot oor in die hele Sydney nie.
Hier is 'n kort video van die gedoente...
Kyk, ek weet ook maar nie wat ons stad sou gedoen het sonder haar geliefde Operahuis nie. Dit moet seker die mees gefotografeerde gebou in die hele Australië wees. Moet die kunstige lyne wees. Daar is iets van die mariene natuurlewe vasgevang in die Operahuis....soos 'n paar mossels of skulpe staan dit daar...amper soos 'n Sydney "rock oyster" die smaak sensasie ervaring van vars skuimende seewater daarin vasgevang hou.
Die "Sydney Rock Oyster"
Hier in die voorgrond is een van die "bridge pilons" waarop die tamaai konstruksie rus.
Die vloot se helikopters was ook in volle glorie daar.
Hier is 'n pub (met 'n paar opblaas thongs/plakkies( in die bekende Sydney Rocks net langs die Sirkelkaai waar die Ferries vasmeer.
Die' toekomstige Aussie het nie op haar laat wag nie. My kinders het hierdie jaar begin met hul vierde skooljaar in Oz. Daar is steeds 'n trotse patriotisme hier, sonder die kenmerkende politieke sametrekke wat mense verdeel, waaraan ons jare terug so aan gewoond moes raak.
Dit was 'n snikhete dag. Die Kurrajongs (Swart Kraaie) kon nie een slaap nie, want die aircon was gebreek. Mense het oraloor sommer in die waterfonteine by die waterfront afgekoel. Die "ranger" het hulle toe kom waarsku dat dit "recycled" water is waarin hulle so plas...maar wie skrik nou vir 'n bietjie gebruikte water as jy warm kry.
'n Paar ander het hulself soos kangaroes gedra soos julle in die volgende video kan sien.
Hier sit ons...amper soos "DIE DENKER" en bekyk die spulletjie se manewales in die water...al die kinders was later sopnat.
Hier is ek en 'n vriend van my ;-)
Daar was 'n geskarrel van mense. Net soos by baie "waterfront" areas was daar 'n koepel met kunstenaars wat opgetree het. Net om julle 'n idee te gee van die atmosfeer, hier is nog 'n kort video...
Hier is vir julle 'n mooi POSKAART FOTO wat ek vir julle van die Operahuis geneem het...hier kan enigiemand met 'n kamera sulke fotos neem. Kliek gerus op die foto met jou muis se regterkantste knoppie, SAVE die foto en laat maak vir jou 'n poskaart by Express Foto...komaan "WISH YOU WERE HERE"
Groetnis to volgende keer.
Deur Heinrich Ferreira op Friday, February 05, 2010 1 boodskappe (Los 'n boodskap deur hier te kliek) Skakels na hierdie artikel
(Kliek op die fotos om te vergroot)
Dit was die mooiste rog wat ek tot nou toe gesien het. Ek het aanvanklik gedink dit moet 'n soort haai wees ondat die vis se ster heeltemal anders lyk as wat ek gewoond was. Ek het een by die suidelike punt van Suid Durras gesien, en die tweede een by Gorilla Bay. Hierdie ray is deel van die familie Rhinobatidae wat Kitaarvisse genoem word omdat dit 'n stert soos 'n haai het, maar met 'n plat lyf.
Toe ons by North Head gesnorkel het, het ek afgekom op 'n Southern Eagle Ray (Myliobatis australis). Dit het 'n baie lang stert gehad (in teenstelling met die kort benerige stert van die ander) en het stadig verby my geswem gekom. Hier is 'n foto van een wat iemand anders naby Wattamolla geneem het (naby waar ons ook al gaan stap het).
Ek het heelwat "Sand Rays" gesien hierdie keer, op een plek by Suid Durras het ek sommer meer as 12 getel wat onder die sand teen die rotse gelê en wegkruip het. Hulle is baie volop in die vlak sandbanke naby die strand.
Soos julle kan sien het ek vir my 'n boek gekoop om al die visse wat ek raakloop te kan identifiseer. Dit is Graham J. Edgar se boek "Australian Marine Life" (Second Edition) ISBN 9781877069482. Daar is oor die 1400 spesies plante en vissoorte in die boek.
Verder het ons lekker ge-"bodyboard" in die uitstekende branderry strand van Durras...hier is 'n agter-die-skerms video waar ek bodyboard ry...
Deur Heinrich Ferreira op Tuesday, February 02, 2010 1 boodskappe (Los 'n boodskap deur hier te kliek) Skakels na hierdie artikel